open-index/open-wikipedia-markdown huggingface dataset:
Forxán

O topónimo **Forxán** pode referirse a:

;En Galiza
***Forxán**, lugar da parroquia de Viceso, no concello de Brión;
***Forxán**, lugar da parroquia de San Martiño de Mondoñedo, no concello de Foz;
***Forxán**, lugar da parroquia de Celaguantes, no concello da Peroxa;
***Forxán**, lugar da parroquia de Hermunde, no concello de Pol;
***Forxán**, lugar da parroquia de Leirado, no concello de Quintela de Leirado;
***Forxán**, lugar da parroquia de Leiro, no concello de Ribadumia;
***Forxán**, lugar da parroquia de Adina, no concello de Sanxenxo;
***Forxán**, lugar da parroquia de Valcarría, no concello de Viveiro.

;Castros de Galiza
***Castro de Forxán**, poboado castrexo da parroquia de Viceso, no concello de Brión.

Amais, como apelido pode referirse a:

***Xosé María Pérez Forxán**, debuxante humorístico galego.

## Véxase tamén
### Outros artigos
***A Forxá**, lugar da parroquia de Santa María de Neda, no concello de Neda;
***Forxao**, lugar da parroquia de San Xoán de Moeche, no concello de Moeche;
***Forxas**, lugar da parroquia de San Xiao de Narón, no concello de Narón.
Akto Vandaliko

**Akto Vandaliko** foi un grupo musical formado na Comunidade Valenciana, de música punk rock, que deixou de existir no ano 2007, dando o seu derradeiro concerto o 14 de xullo en Alacant. Sacaron dous discos.

## Discografía 
* *Porké?* (El Lokal)
* *De tal palo... tal paliza*

## Notas
Santo Antônio do Monte

**Santo Antônio do Monte** é un municipio do estado de Minas Xerais, no Brasil. A súa poboación en 2007 era de 25.694 habitantes (estimación do IBGE/2008). Está a 194&nbsp;km de Belo Horizonte, capital do estado de Minas Xerais. A cidade é máis coñecida como Samonte.
## Historia
Santo Antônio do Monte é un municipio de orixe portuguesa, en particular de açorianos, que chegaron a estas terras a través de Pitangui, no século XVIII. Comezou a ser poboado a mediados do século XVIII.

## Economía
A maior fonte de renda do municipio de Santo Antônio do Monte é a fabricación de fogos de artificio, facendo esta cidade o maior polo produtor de artigos pirotécnicos de Occidente.

## Festas
Os festivos municipais son os días 13 de xuño (data do patrón, Antonio de Padua) e 16 de novembro, data da elevación á categoría de cidade (o que ocorreu en 1875).

As principais festas da cidade son a Exposición Agropecuaria, que ocorre xeralmente en xuño ou xullo, e a Festa do Foguete, que ocorre, en setembro.
Autonoe (lúa)

**Autonoe** (ou en grego *Αυτονόη*), tamén coñecida coma '***, é unha lúa irregular retrógrada de Xúpiter. Foi descuberta por un grupo de astrónomos da Universidade de Hawaii encabezado por Scott S. Sheppard no ano 2001, e recibiu a designación temporal ***'.

Autonoe ten uns 4 quilómetros de diámetro, e orbita Xúpiter a unha distancia media de 24,264 millóns de kms, tarda 772,168 días en completar unha órbita, ten unha inclinación de 151° con respecto á eclíptica (150° respecto do ecuador de Xúpiter), e posúe unha excentricidade orbital de 0,369. Esta lúa pertence ó grupo de satélites Pasifae, un grupo de lúas retrógradas irregulares que orbitan ó redor de Xúpiter a unha distancia media de entre 22,8 a 24,1 millóns de kms, con inclinacións de entre 144,5° e 158,3°.

Recibiu oficialmente o seu nome en agosto do ano 2003, Autonoe na mitoloxía grega era unha das 'conquistas' de Zeus (Xúpiter), nai das Cárites ou Gracias segundo algúns autores.

## Notas 
## Véxase tamén
### Outros artigos
* Aneis de Xúpiter
* Xúpiter
O Vinquiño, Adina, Sanxenxo

**O Vinquiño** é un lugar da parroquia da Adina do concello de Sanxenxo (Pontevedra). Segundo o IGE, tiña 103 habitantes en 2016 (51 mulleres e 52 homes), o que representa un aumento respecto ó ano 2009, cando tiña 90 veciños, e 2008, cando eran 92. Está situado xunto ao Vinquiño (Padriñán), estando o lugar dividido entre dúas parroquias.

No Vinquiño remata a autovía AG-41 (que vén de Curro, Barro) e nace o corredor VG-4.1 (que vai ata o istmo da Lanzada). Ó redor da rotonda que conecta a saída da autovía coas estradas locais instaláronse dúas grandes superficies.

## Lugares e parroquias 
### Lugares de Adina 
### Parroquias de Sanxenxo 
## Véxase tamén 
* Lugares de Sanxenxo

## Notas
A Xesteiriña, Adina, Sanxenxo

**A Xesteiriña** é un lugar da parroquia da Adina do concello de Sanxenxo (Pontevedra). Segundo o IGE, tiña 120 habitantes en 2016 (59 mulleres e 61 homes), practicamente a mesma poboación que tiña en 2009, cando tiña 117 veciños, e en 2008, cando eran 116.

## Lugares e parroquias
### Lugares de Adina
### Parroquias de Sanxenxo
## Véxase tamén
*Lugares de Sanxenxo
Infinity Land

***Infinity Land*** é o terceiro álbum da banda escocesa de rock alternativo Biffy Clyro, editado o 4 de outubro do 2004 a través do selo Beggars Banquet.

## Listaxe de cancións 
Todos os temas compostos por Simon Neil, James Johnston e Ben Johnston. 
# "Glitter and Trauma" - 5:10
# "Strung to Your Ribcage" - 2:39
# "My Recovery Injection" - 4:13
# "Got Wrong" - 2:58
# "The Atrocity" - 3:09
# "Some Kind of Wizard" - 3:50
# "Wave Upon Wave Upon Wave" - 5:47
# "Only One Word Comes to Mind" - 4:39
# "There's No Such Man as Crasp" - 1:24
# "There's No Such Thing as a Jaggy Snake" - 4:50
# "The Kids from Kibble and the Fist of Light" - 3:54
# "The Weapons Are Concealed" - 3:30
# "Pause It and Turn It Up" - 25:31
# "Tradition Feed" (canción oculta que comeza no 24:27 do nterior tema) - 1:25
Odelay

***Odelay*** é o quinto álbum de estudio do músico estadounidense de rock alternativo Beck, editado o 18 de xuño de 1996 polo selo Geffen Records. Despois do éxito de "Loser", *Odelay* conseguiu varios sinxelos soados, incluíndo "Where It's At", "Devils Haircut" e "The New Pollution". O álbum acadou no número 16 na lista *Billboard 200* e co tempo vendeu ao redor dos 2 millóns de copias nos Estados Unidos. Tamén foi o primeiro álbum exitoso no Reino Unido, sendo número 17 nas listas e conseguindo o disco de platino.

O 29 de xaneiro do 2008 *Odelay* foi relanzado nunha edición con dous discos cun bo feixe de cancións extra. De cara ao mes de xullo dese ano o álbum levaba vendidas 2,3 millóns de unidades nos Estados Unidos. No ano 2003 foi colocado no número 306 da lista da *Rolling Stone* dos "500 mellores álbums de todos os tempos".

## Listaxe de cancións 
## Notas
Xermeade

Como topónimo **Xermeade** pode referirse a:

;En Galiza
***Xermeade**, parroquia do concello de Muíños;
****Xermeade**, lugar de dita parroquia;
***Xermeade**, lugar da parroquia de Merlán, no concello de Palas de Rei;
***Xermeade**, lugar da parroquia de Reis, no concello de Teo.

## Véxase tamén
### Outros artigos
Hail to the Thief

***Hail to the Thief*** é o sexto álbum de estudio da banda inglesa de rock alternativo Radiohead, editado o 9 de xuño do 2003 polo selo Parlophone. Estreouse no número 1 no Reino Unido e no 3 nos Estados Unidos, onde vendeu máis copias na súa primeira semana que os anteriores álbums de Radiohead. Os seus sinxelos foron "There There", "Go to Sleep" e "2 + 2 = 5".

Despois de dous álbums de Radiohead con voces fortemente procesadas, menos guitarra e moita influencia da música electrónica e o jazz, *Hail to the Thief* é un pequeno regreso ás vellas influencias de rock alternativo da banda. Con preto dunha hora de duración, *Hail to the Thief* é o álbum máis longo da banda, aínda que moitos dos seus temas teñen unha lonxitude de sobre tres minutos, máis curta que a media da banda.

*Hail to the Thief* foi elixido o cuarto mellor disco do ano pola publicación de Internet Pitchfork Media, na súa lista dos 50 mellores álbums do 2003.

### Título 
[alt=|esquerda|miniatura|A frase Hail to the Thief ("Saúdo ao ladrón") foi utilizada polos manifestantes durante a polémica sobre as eleccións presidenciais dos Estados Unidos de [2000.]]
Os Radiohead consideraron titular o álbum *The Gloaming* (que significa "crepúsculo" ou "solpor"), pero isto foi rexeitado por ser demasiado "poético" entre outros motivos e así converteuse no subtítulo do álbum. Outros títulos considerados foron *Little Man Being Erased*, *The Boney King of Nowhere* e *Snakes and Ladders*, que se converteron nos títulos alternativos de "Go To Sleep", "There There" e "Sit Down. Stand Up". 

O uso de títulos alternativos inspirouse nos *playbills* vitorianos que mostraban cancións moralistas interpretadas nos music halls. A frase *Hail to the Thief,* "Salve ao ladrón" foi utilizada polos manifestantes anti-Bush como unha parodia do "Hail to the Chief", o himno presidencial estadounidense. 

Radiohead escolleu o título en parte en referencia a Bush, pero tamén en resposta ao auxe da intolerancia xeral e da loucura. O título tamén fai referencia á filtración dunha versión inacabada do álbum antes do seu lanzamento.

## Listaxe de cancións 
Todos os temas compostos por Radiohead. 
# "2 + 2 = 5 (The Lukewarm.)" - 3:19
# "Sit down. Stand up. (Snakes & Ladders.)" - 4:19
# "Sail to the Moon. (Brush the Cobwebs out of the Sky.)" - 4:18
# "Backdrifts. (Honeymoon is Over.)" - 5:22
# "Go to Sleep. (Little Man being Erased.)" - 3:21
# "Where I End and You Begin. (The Sky is Falling in.)" - 4:29
# "We suck Young Blood. (Your Time is up.)" - 4:56
# "The Gloaming. (Softly Open our Mouths in the Cold.)" - 3:32
# "There there. (The Boney King of Nowhere.)" - 5:23
# "I will. (No man's Land.)" - 1:59
# "A Punchup at a Wedding. (No no no no no no no no.)" - 4:57
# "Myxomatosis. (Judge, Jury & Executioner.)" - 3:52
# "Scatterbrain. (As Dead as Leaves.)" - 3:21
# "A Wolf at the Door. (It Girl. Rag Doll.)" - 3:21

## Notas 
## Véxase tamén
Telescopio Europeo Extremadamente Grande

O **Telescopio Europeo Extremadamente Grande**, coñecido tamén co acrónimo **E-ELT** polo seu nome en inglés (*European Extremely Large Telescope*) é o proxecto dun telescopio terrestre de grandes dimensións, cun diámetro de 42 metros.

## Características 
miniatura|Estado das obras de construción a finais de 2018.
É a proposta do Observatorio Europeo do Sur para a nova xeración de telescopios ópticos. O Observatorio Europeo do Sur (ESO) centrouse neste novo deseño, máis pequeno do previsto, despois de que un estudo de viabilidade do anterior proxecto, un telescopio de 100 metros de diámetro coñecido como *Overwhelmingly Large Telescope*, concluíse que custaría ao redor de 1500 millóns de euros e sería demasiado complexo. O 26 de abril de 2010, o Consello do Observatorio Europeo Austral (ESO) seleccionou Cerro Armazones (Chile)como localización de referencia do E-ELT.

As obras comezaron aplanando o cerro que resultodu diminuído en 18 m de altura, para colocar o espello de 39 m de diámetro, tipo panel con 798 espellos ensamblados, moito maior que o seu antecesor VLT (Very Large telescope, telescopio moi grande)

## Notas 
## Véxase tamén 
### Ligazóns externas 
* *Telescopio Europeo Extremadamente Grande* Observatorio Europeo Austral .
F.C. København

O **F.C. København** (**FCK**) é un club de fútbol da capital de Dinamarca, Copenhaguen. Actualmente disputa a Superliga danesa.

## Historia 
O club fundouse o 1 de xullo de 1992 a partir da fusión dos dous clubs históricos da capital danesa: o *Kjøbenhavns Boldklub* (club máis antigo do país) e *Boldklubben 1903* (campión de liga en sete ocasións). O novo club retivo a licenza do Kjøbenhavns para disputar a SAS Ligaen, xogando os seus partidos no flamante e moderno Parken Stadium.

Os primeiros anos tras a creación do club foron bos, conseguindo gañar o campionato de liga de Dinamarca na súa primeira participación, en 1993, e logrando o subcampionato e a Copa de Dinamarca en 1994. Con todo, o resto da década de 1990 viuse superado polos seus dous grandes rivais, o Odense BK e o Brøndby IF.

Tivo que agardar até 2001 para conseguir unha nova liga, que lograría ata tres veces máis, en 2003, 2004 e 2006, sumando así un total de cinco ligas no seu curto período de existencia, ás que hai que engadir tres Copas, unha Copa da Liga e tres Supercopas.

Tras o título de liga de 2006, conseguiu clasificarse por primeira vez na súa historia para a fase final da Liga de Campións da UEFA 2006-07, tras derrotar ao Ajax Ámsterdan na última rolda de clasificación.

No ano 2010 logra clasificarse para a UEFA Champions League novamente.

## Uniforme 
miniatura|2001: A mascota do FCK lucindo o uniforme do club.

* **Uniforme titular**: Camiseta branca, pantalón branco, medias brancas.
* **Uniforme alternativo**: Camiseta negra, pantalón negro, medias negras.

## Notas 
## Véxase tamén 
### Ligazóns externas 
* Páxina oficial do club
Miguel Fisac

miniatura|250px|Igrexa en Punta Umbría, obra de Fisac.
**Miguel Fisac Serna**, nado en Daimiel (Cidade Real) o 29 de setembro de 1913 e finado en Madrid o 12 de maio de 2006 foi un arquitecto, urbanista e pintor español.

## Traxectoria 
Fillo dun farmacéutico, a Guerra Civil Española interrompeu os seus estudos de arquitectura en Madrid. Obtivo o título de arquitecto pola Escola Técnica Superior de Arquitectura de Madrid en 1942 coa obtención do *Premio Superior*. Descontento coa arquitectura que se estaba a facer, logrou un estilo persoal, no que os seus edificios incorporaban orixinais solucións estruturais de formigón pretensado e as súas características vigas-óso.

Nos seus comezos, pouco a pouco vaise apartando do racionalismo dos seus mestres, influenciado pola obra do arquitecto norteamericano Frank Lloyd Wright, o neoempirismo do arquitecto Erik Gunnar Asplund e o organicismo nórdico, experimentado na súa viaxe en 1949 a Suecia. Interesoulle tamén a arquitectura popular.

## Obras destacadas 
miniatura|250px|dereita|Edificio IBM en Madrid.
* Teatro Miguel Fisac de Castilblanco de los Arroyos, Sevilla.
* Edificio central do CSIC en Madrid. 
* Igrexa do Espírito Santo en Madrid
* Igrexa en Punta Umbría.
* Instituto Nacional de Óptica *Daza de Valdés* en Madrid.
* Centro de Estudios Hidrográficos en Madrid. 
* Centro de Cálculo da Universidade Complutense de Madrid .
* Edificio de IBM no Paseo da Castellana de Madrid. 
* Edificio dos Laboratorios Jorba, *La Pagoda*, en Madrid.

### Obra escrita 
* *La arquitectura popular española y su valor ante la del futuro*. Madrid: Ateneo, 1952. 
* *La molécula urbana. Una propuesta para la ciudad del futuro* Madrid: Ediciones y Publicaciones Españolas, 1969.
* *Reflexiones sobre mi muerte*. Madrid: Nueva Utopía, 2000.

## Premios 
* 1942 Premio Superior de Arquitectura de Madrid.
* 1994 Medalla de Ouro da Arquitectura. 
* 1997 Premio Antonio Camuñas de Arquitectura.
* 2003 Premio Nacional de Arquitectura de España.

## Notas 
## Véxase tamén 
### Ligazóns externas 
* Biografía e proxectos en *soloarquitectura.com* .
* Miguel Fisac en *epdlp.com* .
Prva HNL

A **Prva Hrvatska Nogometna Liga** (en croata: *Primeira Liga Croata de Fútbol*), máis coñecida como **Prva HNL** ou *MAXtv Prva Liga* por motivos de patrocinio, é a Primeira División da liga de fútbol de Croacia. Creouse en 1991, tras a independencia de Croacia de Iugoslavia. A primeira tempada empezou a disputarse en febreiro de 1992.

## Sistema de competición 
A Prva HNL está organizada pola Federación Croata de Fútbol e ao longo da súa historia cambiou o seu modelo de organización en varias ocasións. 
 
A tempada empeza en xullo e remata en maio, cun descanso entre os meses de decembro e febreiro. Na tempada 2006/07 introduciuse un novo formato, no que participan 12 equipos, que nunha primeira fase enfróntanse entre eles a dobre partido. Tras estas 22 xornadas, xóganse 11 xornadas máis, todos contra todos, pero nun partido único, que se disputaba no campo do equipo mellor clasificado na primeira fase.

Na tempada 2009/10 ampliouse o número de clubs participantes, pasando de 12 a 16.

Na tempada 2012/13 o número de conxuntos participantes regresou a 12.

Na 2013/14 o número de clubs volveuse baixar, desta vez a 10. Dende aquela, o equipo campión obtén praza para a segunda rolda clasificatoria da Liga de Campións da UEFA; o segundo clasificado obtén unha praza para a segunda rolda da UEFA Europa League e o terceiro clasificado para a primeira rolda da mesma competición. O último clasificado descende directamente á Druga HNL.

## Equipos da tempada 2014/15 
## Historial 
* (*) como *Croacia de Zagreb*

### Títulos 
* 20: **NK Dinamo Zagreb**
* 6: **HNK Hajduk Split**
* 1: **NK Zagreb**
* 1: **HNK Rijeka**

## Véxase tamén 
### Ligazóns externas 
* Páxina oficial da Prva HNL 
* RSSSF - Resultados e clasificacións de todas as tempadas
HNK Cibalia

O **HNK Cibalia** é un club de fútbol croata da cidade de Vinkovci. Foi fundado en 1919 coma HGŽK Cibalia. Actualmente compite na Segunda Liga de Croacia. Durante os anos 1945 a 1990 o club denominouse NK Dinamo Vinkovci.

## Estadio 
O HNK Cibalia xoga de local no Stadion HNK Cibalia, inaugurado en 1966 e con capacidade para 10&nbsp;000 espectadores.

## Xogadores 
### Cadro actual 
:''Datos do 1 de abril de 2022.

## Véxase tamén 
### Ligazóns externas 
* Sitio web do club
NK Inter Zaprešić

O **NK Inter Zaprešić** é un club de fútbol da cidade de Zaprešić, Croacia. Fundouse en 1929 e actualmente compite na Prva HNL. Anteriormente denominouse NK Sava, NK Jelačić, NK Zaprešić e Jugokeramika.
## Xogadores 
### Cadro actual 
:*Datos do 24 de setembro de 2010.*

## Estadio 
O NK Inter Zaprešić xoga de local no Stadion ŠRC Zaprešić, con capacidade para 4.528 espectadores.

## Véxase tamén 
### Ligazóns externas 
* Páxina oficial do club
HNK Hajduk Split

O **HNK Hajduk Split** (en croata: *Hrvatski Nogometni klub Hajduk Split*), é un club de fútbol da cidade de Split, Croacia. Fundouse en 1911 e mantén unha gran rivalidade co NK Dinamo Zagreb, co cal disputa o *Derbi Eterno de Croacia*.

## Historia 
O Hajduk Split nace da man dun grupo de estudantes de Split que se atopaban en Praga. Fabijan Kaliterna, Lucijan Stella, Ivan Šakić e Vjekoslav Ivanišević, quedaron impresionados tras presenciar o duelo local entre o Slavia e o Sparta de Praga e tras o encuentro, reunidos na popular cervexaría U Fleků, decidiron fundar un equipo de fútbol na súa cidade natal. O NHK Hajduk Split era oficialmente rexistrado o 13 de febreiro de 1911.

Os seus mellores anos chegaron na década dos setenta, gañando tres campionatos da Primeira Liga de Iugoslavia e cinco Copas de Iugoslavia consecutivas. Ademais, en 1973 alcanzou as semifinais da Recopa de Europa, o seu maior éxito deportivo internacional. Na Copa de Europa chegou á rolda de cuartos de final en 1976 e 1980.

Tras a declaración de independencia de Croacia en 1991 o Hajduk Split pasa a formar parte da Federación de Fútbol de Croacia (*Hrvatski nogometni savez*), disputando a nova copa (*Hrvatski nogometni kup*) e liga (*Prva HNL*) croatas.

## Xogadores 
### Cadro actual 
:*Datos do 23 de agosto de 2010.*

## Estadio 
O HNK Hajduk Split xoga de local no estadio Poljud, inaugurado en 1979 e con capacidade para 34.000 espectadores.

## Notas 
## Véxase tamén 
### Ligazóns externas 
* Páxina oficial do club
Druga HNL

A **Druga Hrvatska Nogometna Liga** (en croata: *Segunda Liga Croata de Fútbol*) máis coñecida como **Druga HNL** ou **2. HNL**, é a Segunda División da Liga de fútbol de Croacia. Creouse en 1991, tras a independencia de Croacia de Iugoslavia e está organizada pola Federación Croata de Fútbol.

## Equipos da tempada 2010/11
## Véxase tamén
### Ligazóns externas
*Páxina oficial da Druga HNL
Trompeta dos mortos

A **trompeta dos mortos** ou **cantarela moura** (***Craterellus cornucopioides***, anteriormente *Cantharellus cornucopioides*, (do grego *cornucopia*: corno da abundancia), é un cogomelo comestible apreciado pero moi descoñecido para moitos recolectores. O seu aspecto gris-negruzco fai que sexa rexeitado por moita xente, cando é un cogomelo tanto ou mellor comestible que o seu parente a trompeta amarela.

## Descrición 
De cor gris escuro ou moreno negruzco, en forma de corno ou de funil profundo (deiquí o seu nome) que chega case até a base do pé, de marxe estendida, carne tenaz e aromática, coa superficie himenial simplemente engurrada. A súa carne delgada e fibrosa dificilmente podrece.

## Hábitat 
Atópase en bosques caducifolios con chans silícicos húmidos.

## Gastronomía 
Ten moitas aplicacións culinarias e pode conservarse seco en feixes ou ben en po como condimento. Desprende un cheiro que lembra á ameixa e o seu gusto é parecido ó da trufa.

## Perigo de confusión 
É moi parecida, pero máis escura, á trompeta gris (*Cantharellus Cinereus*), tamén comestible. Non se pode confundir con ningunha especie velenosa.

## Galería 

Ficheiro:Craterellus cornucopioides JPG1.jpg|Trompetas dos mortos
Ficheiro:Craterellus cornucopioides emporda.jpg|Trompetas dos mortos recollidas no Empordà.
Ficheiro:Craterellus cornucopioides 03.jpg|Trompetas dos mortos.

## Notas 
## Véxase tamén
Moares, Ermedelo, Rois

**Moares** é un lugar da parroquia de Ermedelo no concello coruñés de Rois, na comarca do Sar. Segundo o padrón municipal (INE 2013) ten 31 habitantes (14 homes e 17 mulleres), o que supón unha diminución respecto de 1999 cando tiña 39 habitantes.

Está situado en plena pendente do monte Moares e ao carón do río Moares.

## Lugares e parroquias
### Lugares de Ermedelo
### Parroquias de Rois
Penavide, Ermedelo, Rois

**Penavide** é un lugar da parroquia de Ermedelo no concello coruñés de Rois, na comarca do Sar. Segundo o padrón municipal (IGE 2013) ten 26 habitantes (13 homes e 13 mulleres), o que supón un aumento respecto de 1999 cando tiña 25 habitantes.

Situado preto de Asneiros, nunha costa pronunciada.

## Lugares e parroquias 
### Lugares de Ermedelo 
### Parroquias de Rois
Basidiomicetos

Os **basidiomicetos** (*Basidiomycota*) son unha división do reino Fungi que inclúe os fungos que producen basidios con basidiosporas. Contén os clásicos cogomelos e fungos con chapeu.

## Características 
Este filo é o máis evolucionado e o máis coñecido pois comprende numerosos e variados tipos de fungos. Cando son de carácter heterotálico, o micelio primario sofre dicariotización (somatogamia ou espermatización) producindo hifas dicarióticas que corresponden ó micelio secundario. Nos fungos de carácter homotálico unha basidiospora produce o micelio dicariótico. Hai presenza de quitina nas paredes celulares, e aparecen unhas estruturas chamadas fíbulas, moi parecidas ós uncínulos dos ascomicetos.

## Clasificación 
[miniatura|*[Pholiota aurivella*.]]
Os basidiomicetos clasifícanse en tres subfilos con diferentes clases:
* Subfilo Agaricomycotina
** Clase Agaricomycetes
** Clase Dacrymycetes
** Clase Tremellomycetes
* Subfilo Ustilagomycotina
** Clase Ustilaginomycetes
** Clase Exobasidiomycetes
* Subfilo Pucciniomycotina
** Orde Pucciniales

## Notas 
## Véxase tamén 
### Ligazóns externas 
* Clasificación de varias especies da división Basidiomycota
Galería de imaxes de Ribasar, Rois

**Santa Mariña de Ribasar** é unha parroquia que se localiza no concello de Rois.

## Galería de imaxes

Ficheiro:Igrexa de Santa Mariña de Ribasar - Rois - Galiza.jpg|Igrexa de Ribasar.
Ficheiro:Igrexa de Santa Mariña de Ribasar - Rois - Galiza-2.jpg|Igrexa de Ribasar.
Ficheiro:Campanario de Ribasar - Rois - Galiza.jpg|Campanario da igrexa de Ribasar.
Ficheiro:Santa Mariña de Ribasar - Rois - Galiza-2.jpg|Escultura na igrexa de Ribasar.
Ficheiro:Cruceiro en Santa Mariña de Ribasar - Rois - Galiza-2.jpg|Cruceiro en Ribasar.
Ficheiro:Cruceiro en Santa Mariña de Ribasar - Rois - Galiza.jpg|Cruceiro en Ribasar.
Ficheiro:Casa en ruínas en Santa Mariña de Ribasar - Rois - Galiza.jpg|Casa en ruínas en Ribasar.

## Véxase tamén
*Galería de imaxes de Rois
Emanuel Bouzon

**Manuel Bouzón**, coñecido como **Emanuel Bouzon**, nado o 8 de xaneiro de 1933 en Manaus e finado en 2006, foi un sacerdote católico, asiriólogo e especialista no Antigo Testamento brasileiro.

## Traxectoria 
Fillo de inmigrantes galegos, graduouse en 1954 en Filosofía pola Pontificia Universidade Católica do Río de Xaneiro, PUC-RJ, graduouse tamén en Teoloxía pola Pontificia Universidade Gregoriana (Italia) en 1958. Especializouse en 1964 en Asirioloxía e Historia Antiga pola Westfälische Wilhelms Universität Münster, Alemaña.

No ano 1960 remata o mestrado en Historia Antiga Oriental, no Pontificio Instituto Bíblico, Italia, coa disertación *As Corporações Proféticas no Antigo Israel*, baixo a dirección de Ernst Vogt. Na mesma institución doutorouse, en 1969, coa tese: *Die Prophetenkorporationen in Israel und im Alten Orient*, tamén baixo dirección de Ernst Vogt.

## Obra 
Entre os numerosos traballos e traducións destaca a tradución do Código de Hammurabi para a lingua portuguesa. Ao falecer Bouzon finalizaba a tradución da epopea de Gilgamesh.

Era profesor do Departamento de Teoloxía da PUC-Río e tamén daba clases no Departamento de Historia da mesma Universidade.

## Véxase tamén 
### Ligazóns externas 
*Homenaxe a Manuel Bouzón 
* Entrevista com Manuel Bouzon
* Currículo Lattes de Emanuel Bouzon
Hank Azaria

**Henry Albert "Hank" Azaria**, nado o 25 de abril de 1964 en Nova York, é un actor estadounidense.
## Traxectoria 
Recoñecido por ser un dos principais actores de voz da serie de televisión *The Simpsons*, onde lle pon voz aos personaxes de Moe Szyslak, ao Xefe de policía Clancy Wiggum, Apu Nahasapeemapetilon e outros moitos. Tamén apareceu en numerosos filmes como *Unha gaiola de grilos*, *Godzilla* ou *Along Came Polly*, na serie *Huff*, onde interpreta o protagonista principal, tamén apareceu na obra de teatro musical *Spamalot*. Orixinalmente actor cómico, nos últimos anos optou por papeis máis dramáticos como nos filmes *Tuesdays With Morrie* e *Uprising*. Gañou catro Emmys e un Screen Actors Guild.

## Notas 
## Véxase tamén
Calírroe (lúa)

**Calírroe** (ou en grego *Καλλιρρόη*), tamén coñecida coma '***, é unha lúa irregular retrógrada de Xúpiter. Foi descuberta a través do proxecto Spacewatch residente no Observatorio Kitt Peak, entre os días 6 de outubro ó 4 de novembro do ano 1999, Tim Spahr descubriu que en realidade orbitaba Xúpiter o 18 de xullo do ano 2000 e a lúa recibiu a designación provisional de ***'. O cal confirmaba a esta lúa coma a décimo sétima lúa de Xúpiter. Xúpiter é 2,5 millóns de veces máis brillante cá Calírroe. Esta lúa pertence ó grupo de satélites Pasífae, un grupo de lúas retrógradas irregulares que orbitan ó redor de Xúpiter a unha distancia media de entre 22,8 a 24,1 millóns de kms, con inclinacións de entre 144,5° e 158,3°.

Recibiu oficialmente o seu nome en outubro do ano 2002, Calírroe na mitoloxía grega era filla do deus Aqueloo, deidade do río do mesmo nome, Calírroe tamén foi unha das moitas conquistas de Zeus (Xúpiter).

Coma exercicio de navegación, a sonda New Horizons tomou imaxes da lúa o 10 de xaneiro do 2007.

## Notas 
* Callirrhoe

## Véxase tamén 
### Outros artigos 
* Aneis de Xúpiter
* Xúpiter

### Ligazóns externas 
* 17th Moon of Jupiter Discovered 
* Spacewatch S/1999 J 1
* Spacewatch discovery picture
Armeria merinoi

A ***Armeria merinoi***, (Bernis) Nieto Fel. & Silva Pando, é unha planta caméfita da familia das plumbaxináceas endémica do centro de Galiza, con poboacións entre a serra do Careón e o río Ulla. A súa distribución está fragmentada en seis núcleos que aparecen sobre 14 quilómetros de afloramento ultrabásico, nos medios serpentinícolas dos arredores de Melide, sobre medios moi húmidos (asolagados temporalmente).

## Características 
É unha planta herbácea de cepa ramificada. As pólas son curtas e as follas basais lineares ou sublineares de 2 a 7&nbsp;cm de longas e de 1 a 4&nbsp;mm de largas, sen pubescencia ou con algúns cilios nas beiras. Escapos de 15 a 18&nbsp;cm, vaíña involucral de 1,2 a 2,5&nbsp;cm, e invólucro de 1,1 a 1,8&nbsp;cm de diámetro mucronado e glabro. A flor é hermafrodita, o cáliz vai de 4 a 6&nbsp;mm e a corola é de cor rosácea-lila. A súa polinización prodúcese mediante os insectos (polinización entomófila), e a dispersión é anemócora (por acción do vento)

Florece entre maio e xuño e frutifica entre xuño e xullo. Ten unha alta taxa de xerminación en condicións de pouca luz (76,5-79,5%) que descende até o 45% ó aumenta-la luz. As especies acompañantes son *Sedum marieanum*, *Sagina merinoi*, *Hypericum humifusum*, *Juncus bufonius*, *Exaculum pusillum*, *Cicendia filiformis*, *Plantago serpentina* e *Ranunculus paludosus*. Nos núcleos de Toques e Barazón a hidromorfía é menor e a vexetación acompañante é, entre outras, *Erica cinerea* e toxo arnal (*Ulex europaeus*).

Considerada en perigo crítico de extinción polo *Catálogo galego de especies ameazadas*, e en perigo crítico polo *Libro Rojo de la Flora Vascular Amenazada de España*. A probabilidade de extinción en Melide en 10 anos é do 22%, e en 20 anos é do 97%, mentres que en Toques en 10 anos é do 3%, e en 20 anos é do 61%. En Basadre, Agolada había unha cita da especie, mais non foi localizada nos últimos anos. As principais ameazas para a especie son o avance de matogueiras ou pastos gandeiros, a construción de vías, así como a posible expansión dun polígono industrial na área de Melide que afectaría ó núcleo da Madanela.

## Véxase tamén 
### Outros artigos 
* Catálogo galego de especies ameazadas
### Bibliografía 
* 
* Flora en perigo de extinción, Consellaría do Medio Rural, Xunta de Galicia.
* *Poblaciones en peligro: viabilidad demográfica de la flora vascular amenzada de España*. Inventario Nacional de Biodiversidad. Proyecto de Atlas de Flora Amenazada. Ministerio de Medio Ambiente e Rural e Mariño (2009). ISBN 978-84-8014-746-0.
* García, Xosé Ramón. *Guía das plantas de Galicia*, Edicións Xerais de Galicia (2008). ISBN 978-84-9782-939-7.
Gianni Vattimo

**Gianni Vattimo**, nado en Turín o 4 de xaneiro de 1936 e finado na mesma cidade o 19 de setembro de 2023, foi un filósofo italiano e activista político, identificado coa hermenéutica, a posmodernidade e outros sincretismos. É unha figura significativa do denominado *pensamento feble*.

## Traxectoria 
Estudou na Universidade de Turín e na de Heiderberg. Exerceu a docencia en Turín, Os Ánxeles e Nova York. Foi Catedrático de Filosofía Teorética.

Participou en política a través do Partido Radical e logo na converxencia de forzas políticas denominada a *Oliveira*. Foi deputado no Parlamento Europeo en Demócratas de Esquerda. Foi membro da dirección nacional de *Coordinamento Omosessuale*.

## Pensamento 
Vattimo entendía que os grandes relatos omnicomprensivos están en crise. O seu lugar ocúpano os medios de comunicación, coa súa información superficial e múltiple e a complexidade das linguaxes técnicas. A única filosofía da historia posible arestora é a que narra a súa fin. Xa non existen nin fíos condutores nin posibilidade dunha visión totalizadora. A única visión posible é a que asuma o esnaquizamento da vida, que xa non reside no todo senón na fragmentación. Isto é a consecuencia do que Nietzsche denominou "a morte de Deus", que implica tamén o final da metafísica. Lonxe do catastrofismo de Lyotard, entende que a sociedade está a entrar na fase do posthistórico, onde se poden abrir novas oportunidades e posibilidades. Así, se se nega unha racionalidade central tamén desaparecen as coartadas para silenciar ou esmagar os discursos das minorías, sexan estas étnicas, relixiosas ou sexuais.

## Obras 
* *Il pensiero debole*, Milán, 1983
* *La società transparente*, Milán 1989
* *La fine della modernità*, Turín. Milán, 1985
* *Filosofia al presente*, Milán, 1990
* ''Oltre l'interpretazione*, Milán 1994
* *Credere di credere*, Milán 1996
* *Vocazione e responsabilità del filosofo*, Milán, 1996
* *Ecce comu. Come si ri-diventa ciò che si era'', Roma, 2007
GNK Dinamo Zagreb

O **NK Dinamo Zagreb** (en croata: *Građanski Nogometni Klub Dinamo Zagreb*) é un club de fútbol da cidade de Zagreb, Croacia. Fundouse en 1945 e mantén unha gran rivalidade co Hajduk Split, co cal disputa o *Derbi Eterno de Croacia*.

Trátase do actual campión da Prva HNL, Primeira División de Croacia.

## Historia 
Despois da segunda guerra mundial, os tres equipos de fútbol de Zagreb (*HAŠK, Građanski* e *Concordia*) foron desmantelados e creouse un novo equipo a partir deses clubs, que chamouse *Dinamo*, o 9 de xuño de 1945. O novo equipo nutriuse principalmente de xogadores do *Građanski* (dirixidos polo seu anterior adestrador, Marton Bukovie) e comezou a xogar no antigo estadio do *HAŠK*. Posteriormente o equipo tomou as cores do Građanski e, desde 1969, un escudo similar ao dese antigo club.

Durante a época na que o equipo permaneceu na República Federal Socialista de Iugoslavia, o Dinamo Zagreb logrou catro Ligas de Iugoslavia (1948, 1952, 1958 e 1982), sete Copas de Iugoslavia (1951, 1960, 1963, 1965, 1969, 1980 e 1983), a Copa de Feiras 1966-67 e a Copa dos Balcáns de 1977.

Tras a independencia de Croacia en 1991, o equipo cambiou a súa denominación e pasou a chamarse *HAŠK-Građanski*, para en 1993 cambiar de novo o seu nome ao de *Croacia Zagreb*. O cambio de nome trataba de renegar de Iugoslavia, pero non contou co apoio dos seus seareiros, que continuaban chamando ao equipo *Dinamo* e vían o cambio como unha traizón á historia do club. Finalmente, no ano 2000 o club recuperou o nome *NK Dinamo Zagreb*.

Co nacemento da Prva HNL mantén unha rivalidade co Hajduk Split polo dominio dos campionatos nacionais. O club logrou 10 campionatos de Liga, 9 copas e 8 supercopas desde entón.

## Estadio 
O NK Dinamo Zagreb xoga de local no estadio Maksimir, inaugurado en 1912 e con capacidade para 40.000 espectadores.

## Véxase tamén 
### Ligazóns externas 
* Páxina oficial do club
Silvio Fernández Melgarejo

**Silvio Fernández Melgarejo**, coñecido artisticamente como Silvio, nado en La Roda de Andalucía (provincia de Sevilla) o 8 de agosto de 1945 e finado o 1 de outubro de 2001, foi un dos expoñentes máis importantes do chamado rock sevillano.

## Véxase tamén 
### Ligazóns externas 
* Vida de Silvio
Sinope (lúa)

**Sinope** (ou en grego *Σινώπη*), é unha lúa de movemento retrogrado do planeta Xúpiter. Foi descuberta por Seth Barnes Nicholson dende o Observatorio Lick no ano 1914, e recibiu máis tarde o nome de Sinope, procedente da mitoloxía grega. Sinope non recibiría o seu nome oficial ata o ano 1975, antes dese ano era simplemente coñecida coma ''''''. Foi chamada ás veces "Hades" entre os anos 1955 a 1975.

Sinope era a lúa máis afastada de Xúpiter, antes de que se descubrirá a Megaclite no ano 2000. Actualmente a lúa máis afastada de Xúpiter é a lúa designada temporalmente coma .

## Órbita 
miniatura|esquerda|300px|Grupo de satélites Pasífae.
Sinope orbita Xúpiter nunha órbita retrograda cunha grande excentricidade e tamén cunha grande inclinación. Os seus elementos orbitais foron tomados en xaneiro do ano 2000. pero dada a inclinación que ten e que a súa cor difire da cor da meirande parte dos membros do grupo, Sinope podería ser un obxecto independente, capturado por separado, e sen ter relación coa colisión e esnaquizamento do obxecto proxenitor do grupo Pasífae. O diagrama ilustra os elementos orbitais de Sinope en relación cos outros satélites do grupo.

Sinope tamén é coñecida por estar nunha resonancia orbital con Xúpiter, de xeito semellante a Pasífae. Pero Sinope pode escapar desta resonancia, tendo períodos de resonancia e non resoantes que abarcan escalas de tempo de 107 anos.

## Características físicas 
Estimouse que o diámetro de Sinope é duns 38&nbsp;km (asumindo un albedo de 0,04) Estas diferenzas nos parámetros físicos suxiren unha orixe diferente respecto dos membros do núcleo do grupo de satélites Pasífae.

## Notas 
* Efemérides IAU-MPC NSES

## Véxase tamén 
### Outros artigos 
* Aneis de Xúpiter
* Xúpiter
* Pasífae
* Grupo de satélites Pasífae

### Ligazóns externas 
* Sinope Profileby NASA's Solar System Exploration 
* David Jewitt pages  
* Jupiter's Known Satellites (by Scott S. Sheppard)
Ciro Alegría

**Ciro Alegría Bazán**, máis coñecido como **Ciro Alegría**, nado en Sartimbamba o 4 de novembro de 1909 e finado en Chaclacayo o 17 de febreiro de 1967, foi un escritor, político e xornalista peruano. É un dos máximos representantes da narrativa indixenista, marcada pola crecente conciencia sobre o problema da opresión indíxena e polo afán de dar a coñecer esta situación, cuxas obras representativas son as chamadas "novelas da terra".

## Véxase tamén 
### Ligazóns externas 
* Novelas e relatos de Ciro Alegría
John Deere

miniatura|dereita|Tractor da marca John Deere.
**John Deere**, nado en Rutland (Vermont) o 7 de febreiro de 1804 e finado o 17 de maio de 1886, foi un fabricante estadounidense que fundou Deere & Company, unha das marcas de equipos de construción e agrícolas máis importantes do mundo.

## Véxase tamén 
### Ligazóns externas 
* Páxina oficial de Deere & Company
S/2003 J 2

'''''' é unha lúa irregular retrógrada de Xúpiter. Foi descuberta por un grupo de astrónomos da Universidade de Hawaii encabezado por Scott S. Sheppard e David C. Jewitt, o anuncio do seu descubrimento foi o 4 de marzo do 2003. A ano 2006, está lúa era e é a lúa máis afastada de Xúpiter.

 ten uns 2 quilómetros de diámetro, e orbita Xúpiter a unha distancia media de 29,54 millóns de kms, tarda 981,55 días en completar unha órbita, ten unha inclinación de 154° con respecto á eclíptica (152° respecto do ecuador de Xúpiter), e posúe unha excentricidade orbital de 0,2255. Esta lúa semella pertencer a un grupo propio, onde de momento, ela é a única integrante, cun eixo semi-maior de ~30 Gm e unha inclinación que rolda os ~160°.

Os límites da influencia gravitacional de Xúpiter veñen definidos pola esfera de Hill, e o seu raio (no caso de Xúpiter) e duns 52 Gm. Pénsase que as lúas retrógradas con eixos máis grandes co 67% do raio de Hill son estables, polo cal é posible que aínda queden por descubrir máis de Xúpiter que estean aínda máis afastadas do planeta cá propia .

## Notas 
## Véxase tamén
### Outros artigos
* Aneis de Xúpiter
* Xúpiter
Ignacio Bosque

**Ignacio Bosque Muñoz**, nado en Isso, Hellín, Albacete o 6 de agosto de 1951, é un lingüista español. É catedrático de Filoloxía Hispánica da Universidade Complutense de Madrid. É membro electo da Real Academia Española desde o 4 de maio de 1995. Tomou posesión da súa cadeira o 1 de xuño de 1997.

## Traxectoria 
Estudou nos maristas de Alacant. Xa na Universidade Autónoma de Madrid, foi discípulo de Fernando Lázaro Carreter, quen lle aproximou á gramática xenerativa e máis tarde propoñeríalle como académico. Estudou tamén en Berkeley durante os anos 1974-1975, onde ampliou os seus estudos sobre semántica e pragmática.

Autor de numerosos artigos e libros sobre gramática española, é un profundo coñecedor tanto da gramática xenerativa como da tradicional. prestou unha atención espacial á relación entre o léxico e a sintaxe. É responsable da colección «Gramática Española» da editorial Taurus. O lingüista mexicano José G. Moreno de Alba dixo del que «é o mellor gramático da lingua española».

En 1999 publicou xunto con Violeta Demonte a Gramática descriptiva de la lengua española, obra en 3 volumes. É a obra de consulta máis detallada publicada ata a data sobre a sintaxe e a morfoloxía do idioma español.

Ignacio Bosque foi o coordinador da *Nueva gramática de la lengua española* publicada en 2009. É a primeira gramática académica desde 1931 e ofrece o resultado de once anos de traballo das vinte e dúas Academias da Lingua Española.

D. Ignacio Bosque é Catedrático de Filoloxía Española na Universidade Complutense de Madrid desde 1982, Académico de Número da Real Academia Española desde 1997 e Poñente da súa Comisión de Gramática.

É autor de numerosos libros e artigos sobre diferentes aspectos da gramática española (en particular, sobre o tempo, o modo e o aspecto verbal, a negación, a subordinación, a determinación, a interrogación, a coordinación e a anáfora) e compilador dalgúns volumes sobre esas mesmas cuestións (*Indicativo y subjuntivo*, 1990; *Tiempo y aspecto en español*, 1990; *El sustantivo sin determinación*, 1996). Editou así mesmo parte dos materiais gramaticais de Salvador Fernández Ramírez sobre *La derivación nominal* (1986) e *El verbo y la oración* (1986). É tamén autor de *Sobre la negación* (1980), *Problemas de morfosintaxis* (1980), *Diccionario inverso de la lengua española* (1987, en colaboración con M. Pérez Fernández), *Las categorías gramaticales* (1989) e *Repaso de sintaxis tradicional* (1994). Recentemente dirixiu, xunto coa profesora V. Demonte, a *Gramática descriptiva de la lengua española* (Espasa Calpe, 1999), que foi considerada a obra gramatical máis completa no seu xénero.

## Notas 
## Véxase tamén 
### Ligazóns externas 
* [Discurso de ingreso na Real Academia Española de la Lengua](https://web.archive.org/web/20101002212941/http://www.rae.es/rae/gestores/gespub000001.nsf/(voAnexos)/arch1B73167E0ECFA765C125714700389E0D/$FILE/bosque.htm)
Deere & Company

**Deere & Company**, máis coñecida pola súa marca comercial **John Deere**, é un fabricante de maquinaria agrícola estabelecido no leste de Moline (Illinois), nos EUA.

## Historia e características 
Foi fundada en 1837 por John Deere, ferreiro pioneiro do Oeste americano. Moitos dos principios fundamentais das súas actividades aínda conservan a súa validez, como a súa insistencia na necesidade de altos niveis de calidade.

Os produtos agrícolas de Deere and Company inclúen tractores, cosechadoras, empacadoras, sembradoras, quads e equipo forestal. A compañía é tamén un provedor líder de equipos de construción, así como os equipos utilizados para o mantemento de céspede, como cortadoras de céspede e recortabordes, motoserras, quitaneves e, durante un curto período, motoneves.

Os produtos de John Deere son coñecidos polas súas cores distintivas verde e amarela. O lema da empresa é "*Nada funciona como un Deere*" e ten a imaxe dun cervo (*deer* en inglés) como logotipo.

Ademais, John Deere fabrica motores utilizados nos equipos pesados e prové servizos financeiros e outras actividades conexas de apoio para o grupo empresarial.

## Véxase tamén 
### Ligazóns externas 
* Páxina oficial
Regeneración

**Regeneración** foi un xornal anarquista fundado na Cidade de México polos irmáns Flores Magón o 7 de agosto de 1900, dende o cal se situaban contra a ditadura do xeneral Porfirio Díaz, o que provocou a persecución e o encarceramento dos seus editores en múltiples ocasións tanto en México coma nos Estados Unidos.

## Véxase tamén 
### Ligazóns externas 
* "Regeneración : periódico jurídico independiente" Universidad Autónoma de Nuevo Léon.
* Medrano Mariscal, Joel (2007). Tese sobre a primeira época do xornal *Regeneración* Universidade Nacional Autónoma de México
Mercenary

***Mercenary*** é unha banda de música de Dinamarca que combina os estilos do thrash metal, power metal e death metal melódico. Con todo, a sona vénlles principalmente como unha banda de Melodic Death Metal. A banda formouse en 1991.

## Discografía 
### Álbums 
* *First Breath* (1998)
* *Everblack* (2002)
* *11 dreams* (2004)
* *The Hours that Remain* (2006)
* *Architect of Lies* (2008)
* *Metamorphosis* (2011)
* *Through Our Darkest Days* (2013)
### EPs 
* *Supremacy* (1996)

### Compilacións 
* *Retrospective* (2006)

### Demos 
* *Domicile* (1993)
* *Gummizild* (1994)

## Véxase tamén 
### Ligazóns externas 
* Páxina oficial
Porfirio Díaz

**José de la Cruz Porfirio Díaz Mori**, coñecido como **Porfirio Díaz**, nado en Oaxaca de Juárez (estado de Oaxaca) o 15 de setembro de 1830 e finado en París o 2 de xullo de 1915, foi un militar e político mexicano.

## Traxectoria
Ocupou o cargo de Presidente de México, en dúas ocasións, país que gobernou a golpe de ditadura; a primeira do 5 de maio de 1877 ao 1 de decembro de 1880, sendo sucedido por Manuel González Flores. Asumiu por segunda ocasión o cargo do 1 de decembro de 1884 ao 25 de maio de 1911, data en que asinou a súa renuncia.
## Véxase tamén 
### Ligazóns externas 
* Biografía de Díaz
Rádio UNESP

A **Rádio UNESP** é unha emisora de radio brasileira do municipio de Bauru, no centro-oeste do Estado de São Paulo, ligada ao Centro de Rádio e Televisão Cultural e Educativa da Universidade Estatal Paulista. Foi creada o 13 de marzo de 1991.

É unha radio musical diversificada, con atención á música popular brasileira. A emisora emite nun raio de 100&nbsp;km, atendendo a cidade de Bauru e a rexión. Tamén emite noticias de interese xeral.

## Programas
*Vida Caipira
*Jornal da Tarde
*Clássicos UNESP
*Sintonia Fina
*Flash Back
*A música no tempo
*Conjuntos & Orquestras
*Unespinha
*Rádio Saudade

## Véxase tamén
### Ligazóns externas
*Páxina oficial
Claudio Moyano

**Claudio Moyano y Samaniego**, nado en Fuentelapeña o Bóveda de Toro (provincia de Zamora) en 1809 e finado en Madrid en 1890, foi un político español de ideoloxía liberal que evolucionou de posicións lixeiramente progresistas até aproximarse ao Partido Moderado.

É coñecido por ser promotor da *Lei de instrución pública de 1857*, tamén coñecida como *Lei Moyano*.

## Véxase tamén 
### Ligazóns externas 
* Biografía publicada en *La Opinión-El Correo de Zamora*
Vivir aquí

***Vivir aquí*** foi un programa dos servizos informativos da Televisión de Galicia que se emitiu entre 1988 e 1990 dirixido e presentado por Antón Galocha.
## Desenvolvemento 
O programa era unha revista informativa da actualidade galega, incluíndo noticias culturais, entrevistas en plató, as festas locais, información meteorolóxica, reportaxes de carácter social, receitas gastronómicas e rutas turísticas. 

A dirección artística e a escenografía correron a cargo do interiorista Pedro Román Company e Marta Villa Sanjurjo, que a partir de agora seguiron achegando as súas creacións ao audiovisual galego.

## Véxase tamén
### Ligazóns externas
*Programa de 1985 en G25
*Primeiro programa
*Vivir aquí Imdb
Félix Candela

miniatura|250px|Restaurante do Oceanográfic de Valencia, España. Obra de Félix Candela.
**Félix Candela Outeriño**, nado en Madrid o 27 de xaneiro de 1910 e finado en Durham o 7 de decembro de 1997, foi un arquitecto español, famoso pola creación de estruturas baseadas no uso do paraboloide hiperbólico.

## Traxectoria 
En 1927 ingresou na Escola Técnica Superior de Arquitectura de Madrid, rematando a carreira 1935. Na súa época de estudante é un destacado deportista, gañando o campionato de esquí en 1932 e de rugby en 1934.

Continuou os seus estudos na Real Academia de Belas Artes de San Fernando xunto a Eduardo Robles Piquer e Fernando Ramírez de Dampierre. Daquela coñeceu a Eduardo Torroja e as súas técnicas no uso de cubertas de formigón. Grazas a súa tese doutoral recibiu unha bolsa de estudos da Academia en 1936 para ampliar os estudos en Alemaña, pero non chega a ir polo inicio da Guerra Civil española. Formou parte do Exército Popular Republicano. Tras pasar polo campo de Perpiñán, decidiu exiliarse en México.

En 1941 adquiriu a cidadanía mexicana. En Acapulco comezou a súa carreira como arquitecto co deseño dalgunhas casas e hoteis. En 1950 fundou cos tamén arquitectos Fernando Fernández Rangel e Raúl Fernández Rangel a empresa construtora *Cubiertas Ala*. En 1953 recibiu unha cátedra na Facultade de Arquitectura da Universidade Nacional Autónoma de México (UNAM). Preside entre os anos 1961 e 1962 a *Charles Eliot Norton Lectures* na Universidade Harvard. En 1971 trasládase ós Estados Unidos, ocupando unha cátedra na Universidade de Illinois en Chicago, ata 1978, ano no que consegue a cidadanía americana.

## Obras destacadas 
* Hotel e apartamentos en Acapulco, 1940.
* Comedor e discoteca *Mambo* no *Hotel Casino de la Selva* en Cuernavaca, Morelos.
* *Pabellón de los Rayos Cósmicos* en México D.F., 1951.
* Igrexa da Virxe da Medalla Milagrosa en México D.F., 1953.
* Fábrica *Celestino Fernández*, Colonia Vallejo, México, 1955.
* Capela de *San Antonio de las Huertas*, Tlacopan, México D.F., 1956.
* Restaurante Los Manantiales en Xochimilco, México D. F. 1957.
* Igrexa de *San José Obrero*, Monterrey, 1959.
* Igrexa de Nosa Señora de Guadalupe en Madrid, 1963.
* Restaurante do *Oceanofráfic* de Valencia, 1997.

## Obra escrita 
* *En defensa del formalismo y otros escritos*, Xarait Ediciones, 1985, 172 páxinas, ISBN 84-85434-29-3

## Premios 
* 1961 Medalla de Ouro da Institution of Structural Engineers de Londres.
* 1961 Premio Augusto Perret da Unión Internacional de Arquitectos.
* 1981 Medalla de Ouro da Arquitectura outorgada polo Consejo Superior de los Colegios de Arquitectos de España (CSCAE).
* 1985 Premio Antonio Camuñas de Arquitectura.

## Notas 
=Véxase tamén==
### Bibliografía 
* *Félix Candela, arquitecto*, Instituto Juan de Herrera, 1994 ISBN 978-84-600-8871-4

### Ligazóns externas 
* Biografía e proxectos en *soloarquitectura.com* .